text: Kænguruens springtur er slut
  17 februar 2011 kl. 15.24
  En sommerhusejer i Blåvand fik øje på kænguruen, som har været på springtur fra Blåvand Zoo - og så blev den hurtigt indfanget.
  Kænguruens springtur begyndte tirsdag, da den forsvandt fra sin indhegnig i Blåvand Zoo - og i dag blev den fundet blot 500 meter fra dyreparken.
  
  Sad og hyggede sig
  Indehaver Hans Hestbech blev ringet op af sommerhusejeren, der kunne fortæller, at dyret sad og hyggede og spiste. 
  Zoo-ejeren fangede kænguruen med et net - og bortset fra, at den har haft det lidt koldt, så er den i god behold.
  